1.

V členu 1 se odstavek 1 spremeni: (a) točka (c) se nadomesti z naslednjim: „(c) ‚sistem CIS 2‘ pomeni sistem, ki obsega: (i) centralno bazo podatkov, ki je nameščena v ECB, za shranjevanje vseh ustreznih informacij o eurobankovcih, eurokovancih, gotovinski infrastrukturi in operativnih dejavnostih tretjih oseb, ki se zbirajo v skladu s to smernico in Sklepom ECB/2010/14 (*); (ii) spletno aplikacijo, ki omogoča prožno konfiguracijo sistema in zagotavlja informacije o dostavi in statusu potrditve podatkov, popravkih in različnih vrstah referenčnih podatkov in sistemskih parametrov; (iii) poročevalski modul za pregledovanje in analiziranje zbranih podatkov ter (iv) mehanizem za prenos v sistemu CIS 2; (*) Sklep ECB/2010/14 z dne 16. septembra 2010 o preverjanju pristnosti in primernosti eurobankovcev ter njihovem ponovnem dajanju v obtok (UL L 267, 9.10.2010, str. 1).“;" (b) točke (g) do (n) se nadomestijo z naslednjim: „(g) ‚mehanizem za prenos v sistemu CIS 2‘ pomeni aplikacijo ESCB XML Data Integration (EXDI). Aplikacija EXDI se uporablja za zaupen prenos podatkovnih sporočil med NCB, bodočimi NCB Eurosistema in ECB, neodvisno od podporne tehnične infrastrukture, npr. računalniških omrežij in programskih aplikacij; (h) ‚podatkovno sporočilo‘ pomeni datoteko, ki vsebuje dnevne, mesečne ali polletne podatke NCB ali bodoče NCB Eurosistema za eno obdobje poročanja ali, v primeru popravkov, za eno ali več obdobij poročanja, v podatkovnem formatu, ki je združljiv z mehanizmom za prenos v sistemu CIS 2; (i) ‚bodoča sodelujoča država članica‘ pomeni nesodelujočo državo članico, ki je izpolnila pogoje za sprejetje eura in v zvezi s katero je bila sprejeta odločitev o odpravi odstopanja (po členu 140 Pogodbe o delovanju Evropske unije); (j) ‚delovni dan‘ pomeni kateri koli dan, na katerega je NCB, ki poroča, odprta za poslovanje; (k) ‚računovodski podatki‘ pomenijo neprilagojeno vrednost eurobankovcev v obtoku, popravljeno za znesek neobrestovanih terjatev v razmerju do kreditnih institucij, ki upravljajo program razširjene skrbniške hrambe, ob koncu obdobja poročanja v skladu s členom 12(2)(a) in (b) Smernice ECB/2010/20 (**); (l) ‚podatkovni dogodek‘ pomeni dogodek, evidentiran v sistemu CIS 2, ki sproži pošiljanje obvestila iz sistema CIS 2 eni ali več NCB in ECB. Podatkovni dogodek se zgodi: (i) ko je NCB poslala v sistem CIS 2 dnevno, mesečno ali polletno podatkovno sporočilo, kar sproži povratno sporočilo tej NCB in ECB; (ii) ko so bila podatkovna sporočila vseh NCB uspešno potrjena za novo obdobje poročanja, kar sproži sporočilo s poročilom o stanju iz sistema CIS 2, ki se pošlje NCB in ECB, ali (iii) ko je po pošiljanju sporočila s poročilom o stanju sistem CIS 2 uspešno potrdil popravljeno podatkovno sporočilo za NCB, kar sproži obvestilo o popravku, ki se pošlje NCB in ECB; (m) ‚obdelovalci gotovine‘ pomenijo institucije in gospodarske subjekte iz člena 6(1) Uredbe Sveta (ES) št. 1338/2001 (***); (n) ‚subjekti, ki izdajajo kovance‘ pomenijo vse organe, ki jim je država članica euroobmočja podelila nalogo dajanja eurokovancev v obtok. Subjekti, ki izdajajo kovance, lahko obsegajo NCB, nacionalne kovnice, nacionalne zakladnice, pooblaščene javne agencije in subjekte, ki dajejo kovance v obtok v okviru sistemov coin-held-to-order; (**) Smernica ECB/2010/20 z dne 11. novembra 2010 o pravnem okviru za računovodstvo in finančno poročanje v Evropskem sistemu centralnih bank (UL L 35, 9.2.2011, str. 31)." (***) Uredba Sveta (ES) št. 1338/2001 z dne 28. junija 2001 o določitvi ukrepov, potrebnih za zaščito eura pred ponarejanjem (UL L 181, 4.7.2001, str. 6).“;" (c) za točko (n) se vstavijo naslednje opredelitve pojmov: „(o) ‚sistem coin-held-to-order (CHTO)‘ pomeni sistem, ki je sestavljen iz posameznih pogodbenih dogovorov med subjektom, ki izdaja kovance, in enim ali več skrbniki v sodelujoči državi članici tega subjekta ter po katerem subjekt, ki izdaja kovance: (i) dobavlja skrbnikom eurokovance, da so pri njih v hrambi zunaj prostorov subjekta, ki izdaja kovance, za namen dajanja v obtok, in (ii) neposredno odobri ali obremeni račun NCB, ki ga ima eden od naslednjih subjektov: — skrbnik, — kreditne institucije, ki so stranke, ki kupujejo eurokovance od skrbnika. Eurokovance, ki so v sistemu CHTO, položi v hrambo ali dvigne iz hrambe pri subjektu, ki izdaja kovance, skrbnik ali skrbnikove stranke, kakor se javijo NCB; (p) ‚postavka podatkov iz kategorije 1‘ pomeni postavko podatkov, ki jo NCB poročajo v sistem CIS 2, kakor je opredeljeno v prilogah I do III in Prilogi VII, ter se poroča za vsako obdobje poročanja; (q) ‚postavka podatkov ob dogodkih‘ pomeni postavko podatkov, ki jo NCB poročajo v sistem CIS 2, kakor je opredeljeno v prilogah I do III in Prilogi VII, za katero se podatki poročajo le, če v obdobju poročanja nastopi zadevni dogodek; (r) ‚storitev upravljanja identitete in dostopa (Identity and Access Management – IAM)‘ pomeni skupno varnostno storitev, ki se uporablja za odobritev dostopa in nadzor nad dostopom do aplikacij ESCB;“;